Астанада 15 жаңа денсаулық сақтау нысаны салынбақ
DATE: 18:55, 11 Наурыз 2024 | GMT +5
TITLE: Астанада 15 жаңа денсаулық сақтау нысаны салынбақ
URL: https://kaz.inform.kz/news/astanada-15-zhana-densaulik-saktau-nisanin-salinbak-8f37ec/
META: DATE: 18:55, 11 Наурыз 2024 | GMT +5
TOTAL WORDS: 278
AUTHOR(S):
TEXT: Жоспарланған ірі нысандардың ішінде 2 перинаталдық орталық, 2 жаңа заманауи көпсалалы аурухана, оның бірі балалар ауруханасы, 2 мемлекеттік және 3 жеке емхана бар. «Жыл сайын елорда тұрғындарының саны 60-70 мың адамға көбейеді, бұл туу көрсеткішінің артуынан және басқа аймақтардан көші-қон есебінен. Әрине, қолда бар денсаулық сақтау инфрақұрылымы жеткіліксіз. Мысалы, қаладағы соңғы мемлекеттік нысан 2015 жылы іске қосылды. Одан бері 9 жыл өтті, ал жаңа мемлекеттік нысандар жоқ. Сондықтан бізге алдағы жылдары жаңа денсаулық сақтау нысандарын пайдалануға беру міндеті жүктелді. Жаңа нысандарды салу және ашу бойынша бекітілген жобалар бар», - дейді Денсаулық сақтау басқармасының басшысы. Алдағы жылдарға екі мемлекеттік емхана салу және жеке инвестициялар аясында үш жаңа емхана ашу жоспарланып отыр. «Биыл №1 көпсалалы қалалық балалар ауруханасы мен ұлттық шұғыл медицинаны үйлестіру орталығының базаларында 2 балалар травматологиялық пунктін ашу жоспарланып отыр. Бұдан әрі №2 қалалық көпбейінді аурухана базасында жарақат пунктін ашу мәселесі қаралып жатыр», - деп бөлісті Әлия Рүстемова. Ол бұрынғы теміржол ауруханасының жағдайы туралы да айтты. «Бұл қаланың алғашқы ауруханаларының бірі. Ол 1959 жылы салынған. Сарыарқа ауданында №3 жаңа аурухана салу жоспарланып отыр. Осылайша біз стационарлық төсектерге деген қажеттілікті өтей аламыз деп үміттенеміз», - деп түсіндірді ведомство басшысы. Ол төсек орындарына деген қажеттілік тек ересектер мен балалар стационарларында ғана емес, сонымен қатар акушерлік блоктарда да бар екенін атап өтті. «Төсек қорының жоғары қажеттілігі елорда мәртебесімен тартымды болуымен байланысты. Тиісінше әйелдердің Астанада босану ниетіне күрт әсер етеді. Біз босандырудан бас тартпаймыз және бәрін қабылдаймыз. Қазір қалада тек үш перзентхана бар, бұл жеткіліксіз. Тұрғындар санының өсуін ескере отырып, қажеттілік шамамен 500 акушерлік керуетті құрайды», - деп толықтырды Әлия Рүстемова. Бүгінде республикалық және Ұлттық ғылыми орталықтарды ескере отырып, қала бойынша төсек қоры – 3775, оның ішінде 1622 төсек – қалалық стационарлар
